29. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 561 της 8 Αυγ./4 Σεπτ. 1962 (ΦΕΚ Α΄ 137) Περί ηλικίας ιατρών διοριζομένων εις θέσεις των κλάδων (Α3) υγιεινολόγων ιατρών (Α4) ιατρών και (Α12) επιμελητών Υγειονομικής Σχολής του Υπουργείου Κοινωνικής Προνοίας. Άρθρ.1.-Κατ’ εξαίρεσιν της διατάξεως του πρώτου εδαφίου της παρ. 1 του άρθρ. 16 του Νόμ. 1811/1951 «περί Κώδικος καταστάσεως των δημοσίων διοικητικών υπαλλήλων», ως ανώτατον όριον ηλικίας διορισμού εις θέσεις των κλάδων του Υπουργείου Κοινωνικής Προνοίας: Α3 υγιεινολόγων ιατρών, Α4 ιατρών και Α12 επιμελητών Υγειονομικής Σχολής, ορίζεται το 45ον έτος. Με το δεύτερο εδάφιο της περίπτ.δ του άρθρ.19 του Νόμ.2469/14-14 Μαρτ.1997,(ΦΕΚ Α΄38), τόμ.35 σελ. 38,178, ορίστηκε ως: ανώτατο όριο ηλικίας διορισμού για τους Υγειονομικούς Επιθεωρητές  το 45ο   έτος. Άρθρ.2.-Από της δημοσιεύσεως του παρόντος καταργείται το υπ’ αριθ. 220/6.3.1960 Β.Δ/γμα «περί ηλικίας ιατρών διοριζομένων εις θέσεις Υπουργείου Κοινωνικής Προνοίας», δημοσιευθέν εις το υπ’ αριθ. 48 της 21 Απρ. 1960 φύλλον της Εφημερίδος της Κυβερνήσεως (τεύχος Α΄). Εις τους Ημετέρους επί του Συντονισμού και επί της Κοινωνικής Προνοίας Υπουργούς ανατίθεμεν την δημοσίευσιν και εκτέλεσιν του παρόντος. 